‘n Man is Sondagoggend oorlede na hy gesteek is deur ‘n skerpioen in sy huis, nadat lede van die ‘Eks [sic] van die Ooste’ groep hom oortuig het die skerpioen is skadeloos.

Janus Kanniedinkie het Saterdagoggend ‘n post op die bekende Pretoria-oos Facebook groep geplaas saam met ‘n foto van die skerpioen wat hy in sy tuin gevind het.

“Janus was eintlik ‘n regte tweegesig. Nooit regtig geweet waar jy met hom staan nie.” sê een van die lede van die ‘Eks van die Ooste’ groep wat Janus slegs geken het van die posts van hom wat sy gesien het op die groep.

“Ek is in ongelooflike pyn! Hoekom is jy besig om my vrae te vra. Fokof jou doos!” is al kommentaar wat Janus Kanniedinkie gelewer het terwyl hy Saterdagaand in die abulaans gelaai is.

Hordes kommintaar* het ingestroom op vanaf lede van die ‘Eks van die Ooste’ Facebook groep. Die groep bestaan uit amper 42 000 lede en word bestuur deur ‘n Pretoria-oos familie. Die groep is meestal gevul met banale snert posts wat lede van die gemeenskap plaas omdat hulle letterlik niks beter het om met hul tyd te doen nie. Die groep word ook gebruik om publieke verskynings van mense soos Gretha Wiid te adverteer.

“Vir my is dit lekker om my kommintaar te lewer op ander mense se doen en late. Dit laat my lewe voel soos ‘n episode van 7de Laan… tot ek moet gaan slaap in die aand. Dan huil ek.” sê Santie McLifesad, ‘n trotse lid van die groep.

Tussen die banale snert is daar oor Facebook posts wat vir raad, advies of verwysings vra. Daar word amper op ‘n daaglikse basis glo foto’s geplaas van spinnekoppe, slange en skerpioene waar lede ander lede van die groep vra om die gediertes te identifiseer. Gewoonlik is die belangrikste vir die wat foto’s post dat daar gesê word of die skerpioen, slang of spinnekop giftig is.

Kanniedinkie se post wat hordes kere ge-share en die kommentare het begin instroom. Teen 09:15 het Kanniedinkie besluit hy het van genoeg mense gehoor: die skerpioen skadeloos is. Hy het toe besluit om die skerpioen te vang. 09:26 het Kanniedinkie nog ‘n post op die Facebook groep geplaas:

Die skerpioen is toe een van die meer as 20 verskillende skerpioene wat dodelik gisftig is, wat gevind word regoor Suid-Afrika.

“Ek het so paar jaar terug ‘n documentary gekyk op Discovery oor skerpioene. Net dit maak my 1000 keer meer gekwalifiseerd om skerpioene te indentifiseer as enige van die ander mense in ‘Eks van die Ooste‘. Wat besiel jou in elk geval om advies van vreemdeling op die internet te volg?” sê Anton Skerpioenman, Kanniedinkie se buurman.

“Janus het my kom vra of ek hom hospitaal toe kan neem. Sy hand was so erg opgeswel dat hy nie sou kon ratte verander as hy self moes bestuur nie. Ek het vir hom gesê ek dink ek gaan maar eerder net bel vir ‘n ambulaans.”

Kanniedinkie het by sy buurman gaan vra vir hulp rondom 17:00 Saterdagmiddag. Teen 17:45 was Kanniedinknie in die ambulaans oppad na Pretoria-oos Hospitaal.

Janus Kanniedinkie is 03:00 am Sondagoggned oorlede. Dr. Willim Glonie het gesê Kanniedinkie is dood weens die skerpioen gif, maar ook die te kort van helfde van sy brein.

“Ja, lyk my jy moet regtig ‘n halwe brein hê om mense op daardie groep te vra vir raad.”

*kommintaar is opinies en oningeligte informasie wat oorgedra word vir kommentaar op social media soos Facebook, Twitter en Instagram.

Kry vir jouself ‘n media player soos die MyGica 4k Android 6 een hier bo, en verlos jouself van die beperkings van normale TV. Kyk TV deur die internet! Dit en meer in die ‘8 Goed wat net moet shut-up en my geld vat‘ post.